Galeazz II Viscont

El Galeazz II Viscont (Milan, 14 marz 1320 – Pavia, 4 agost 1378) a l'è staa on nòbel e militar milanes, scior de Lissandria, Alba, Ast, Comm, Tortona, Noara, Pavia, Vercej e Vigevan e, insemma ai fredej Bernabò e Mattee II, co-scior de Milan.

Insemma al Bernabò, anca se minga de comun accord, l'ha slargaa el domini viscontee e l'ha vert la strada al gran Stat Viscontee che l'è staa poeu plasmaa definitivament del fioeu Gian Galeazz. A l'è staa patron di art e mecenaa del Francesch Petrarca, de luu invitaa a Pavia, città che l'ha fortement slargaa e restaveraa in memoria de la soa potenza 'me veggia capitala del Regn Lombard.

L'ha scominciaa la costruzion de la porta che poeu l'è deventada el Castell Sforzesch e l'ha fondaa, insemma al fredell, l'Università di Studi de Pavia.

 Riferiment 
Enciclopedia Treccani

Galeazz II
Galeazz
Categoria:Nassud in del 1320
Categoria:Mort in del 1378
Categoria:Nobil lombard